OzLabs/hebrew-wiki-articles huggingface dataset:
אנה-לנה גרונפלד

אנה-לנה גרונפלד (גרמנית: Anna-Lena Grönefeld; נולדה ב-4 ביוני 1985) היא טניסאית גרמנייה. במהלך הקריירה שלה זכתה גרונפלד בתואר יחידות אחד וב-11 תוארי זוגות בסבב ה-WTA. דירוג השיא שלה היה מקום ה-14 בעולם (17 באפריל 2006).

==ביוגרפיה==
גרונפלד נולדה בנורדורן, גרמניה ומגיל 10 החלה לעסוק בתחום הטניס.

גרונפלד משחקת בצורה מקצוענית משנת 2003. שנת 2006 הייתה שנת השיא שלה. בפברואר דורגה כשחקנית הטניס הגרמנייה מספר 1. באותה שנה הגיעה גם לדירוג השיא שלה: 14 בעולם ולהישג השיא שלה: רבע גמר בטורניר הרולאן גרוס. בנוסף ייצגה באותה השנה את גרמניה בגביע הופמן יחד עם ניקולס קיפר.

מיד לאחר שהגיעה לשיאה חלה התדרדרות גדולה במשחקה של גרונפלד. היא לא הצליחה להתקדם מעבר לרבע הגמר ברוב הטורנירים שנשארו לה באותה השנה, ובנוסף נפרדה ממאמנה ועברה להתאמן תחת מאמן חדש.

כושר המשחק הרע המשיך גם בשנת 2007, ומה - 19 ביוני ואילך היא הודחה בסיבוב הראשון בחמשת הטורנירים שבהם השתתפה. היא יצאה אל מחוץ לרשימת מאה השחקניות הטובות בעולם, לראשונה מאז 2004. באוגוסט 2007 הכריזה גרונפלד שהיא לוקחת פסק זמן מהתחרויות, ושהיא תשוב לשחק בשנת 2008.

במאי 2008 שבה גרונפלד למגרשים לטורניר ITF בזאגרב על סך 75,000 $. גרונפלד עברה שלושה סיבובי מוקדמות ולבסוף הפסידה בסיבוב הראשון. בשלושת הטורנירים שבהם שיחקה לאחר מכן (זלין שבצ'כיה על סך 75,000 דולרים; אלקאמאר שבהולנד על סך 10,000 דולרים; פריגו שבצרפת על סך 25,000 דולרים) היא זכתה.

=== זכיות בטורנירים ===
==== יחידות ====
{| class="wikitable"
|- bgcolor="#eeeeee"
|מספר
|תאריך
|תחרות
|מגרש
|יריבה בגמר
|תוצאה
|-
| bgcolor="#FFFFCC"|1.
| bgcolor="#FFFFCC"|5 במרץ 2006
| bgcolor="#FFFFCC"|אקופולקו, מקסיקו
| bgcolor="#FFFFCC"|חימר
| bgcolor="#FFFFCC"|פלאביה פנטה ()
| bgcolor="#FFFFCC"|1-6, 6-4, 4-6
|}

==== זוגות ====
{| class="wikitable"
|- bgcolor="#eeeeee"
|מספר
|שנה
|שותפה
|תחרות
|מגרש
|- bgcolor="#CCFFCC"
| 1.
| 2005
| מריון ברטולי 
| פאטאיה, תאילנד
| קשה
|- bgcolor="#CCFFCC"
| 2.
| 2005
| מרטינה נברטילובה 
| טורונטו, קנדה
| קשה
|- bgcolor="#CCFFCC"
| 3.
| 2005
| מגאן שונסי 
| באלי, אינדונזיה
| קשה
|- bgcolor="#CCFFCC"
| 4.
| 2006
| מגאן שונסי 
| אקפולקו, מקסיקו
| חימר
|- bgcolor="#CCFFCC"
| 5.
| 2006
| שחר פאר 
| סטנפורד, קליפורניה, ארצות הברית
| קשה
|- bgcolor="#CCFFCC"
| 6.
| 2007
| מגאן שונסי 
| סידני, אוסטרליה
| קשה
|- bgcolor="#CCFFCC"
| 7.
| 2008
| פטי שנידר 
| שטוטגרט, גרמניה
| קשה (אולם)
|- bgcolor="#CCFFCC"
| 8.
| 2008
| ואניה קינג 
| קוויבק סיטי, קנדה
| קשה (אולם)
|- bgcolor="#CCFFCC"
| 9.
| 2009
| ואניה קינג 
| בריזביין, אוסטרליה
| קשה
|- bgcolor="#CCFFCC"
| 10.
| 2009
| קטרינה סרבוטניק 
| לינץ, אוסטריה
| קשה (אולם)
|- bgcolor="#CCFFCC"
| 11.
| 2010
| יוליה גורגס 
| קופנהגן, דנמרק
| קשה (אולם)
|}

==קישורים חיצוניים==

* 

קטגוריה:טניסאיות גרמניות
קטגוריה:טניסאיות גרמניות באולימפיאדת ריו דה ז'ניירו (2016)
קטגוריה:גרמניות שנולדו ב-1985
קטגוריה:גרמנים שנולדו ב-1985
ציפורן (תבלין)

הצמח [[אוגניית הציפורן, ממנו מפיקים את התבלין.]]
תבלין הציפורן
צִיפּוֹרֶן הוא תבלין העשוי מכפתורי פרחים מיובשים של עץ תבלין טרופי ירוק עד בשם אוגניית הציפורן (שם מדעי: Syzygium aromaticum) ממשפחת ההדסיים.

מוצאו של העץ הוא באיי מלוקו, המכונים "איי התבלין", שבמזרח אינדונזיה. ארצות הייצור של התבלין הן זנזיבר שבטנזניה, מאוריציוס וארצות דרום מזרח אסיה.

==תיאור==
גובהה של אוגניית הציפורן הוא 10–12 מטרים. עליה דמויי ביצה מוארכת ואורכם 5 עד 12 סנטימטרים. על פני העלים פזורות נקודות - בלוטות שמן. העץ פורח בגיל 5 וממשיך להניב עד גיל 80 פעמיים בשנה. עץ ממוצע מניב 3 עד 20 ק"ג ניצני ציפורן.
תבלין הציפורן הוא ניצן הפרח הסגור. צבע הניצן ורוד לפני הייבוש וחום אדמדם אחריו. צורתו היא צורת מסמר. 

==שימושים==
הניצנים נקטפים ביד ומיובשים. הם משווקים בשלמותם או טחונים ומשמשים לתיבול דברי מאפה, נקניקים, ממרחים ועוד.
כ-20 אחוז ממשקל הניצן מהווה שמן ציפורן - חומר חיטוי חריף המכיל חומצת ציפורן (Eugenol), אצטט וברזל. שמן הציפורן מופק מזיקוק הניצנים, הגבעולים והעלים של הצמח. הוא משמש בתעשיית הווניל הסינתטי, חומרי טעם, בשמים, סבונים, סיגריות, תרופות, וממתקים.

===ברפואה===
בימי הביניים שימש התבלין מרכיב בתרופות שטיפלו בבעיות עיניים, במחלת הנפילה, בפעמת ובאין-אונות. כמו כן שימש הציפורן מרכיב בגלולה המעוררת חשק מיני.

בימינו, ברפואה העממית, משמש הציפורן כמרכיב בתרופות רבות וכסם להרדמה מקומית, בעיקר בטיפולי שיניים וחניכיים. שמן הציפורן משמש גם הוא להקלת כאבי שיניים כאבי שרירים וכאבי ראש, לסילוק פצעונים מהפנים ולריפוי יבלות וכתמים בעור.

===ביהדות===
בתרבות היהודית הציפורן משמש לברכה על בשמים בהבדלה. לעיתים מאחסנים אותו במכל "צריח" מתאים או נועצים אותו באתרוג. 

<gallery>
תמונה:Syzygium aromaticum on tree.jpg|תפרחת עץ הציפורן
תמונה:Syzygium aromaticum drying.jpg|ניצנים טריים בייבוש
תמונה:Operculum of Mollusca, Jerusalem- A Medical Diagnosis Exhibition IMG 9776.JPG|ניצני ציפורן מיובשים
תמונה:Munduk Bali Syzygium aromaticum drying.jpg|ייבוש ציפורן באי באלי, אינדונזיה
</gallery>

== לקריאה נוספת ==
* זהר עמר, [http://www.herzog.ac.il/vtc/tvunot/al-atar3_amar.pdf "שחלת צפורן", על אתר, גיליון ג, (תשנ"ח), עמ' 31–37.]

== קישורים חיצוניים ==

* 
* [https://web.archive.org/web/20090803125207/http://geocities.com/HotSprings/Bath/6482/Hebrew/plants/ignit_hatziporen.htm על הציפורן באתר רפואה עממית ופולקלור]
* [http://www.gamnon.net/AG-NewHerbal/Herbs18-Zadei/Heb-Spices-Zadei-Cloves.htm על הציפורן באתר גאמנון]

==הערות שוליים==

קטגוריה:צמחים שתוארו ב-1929
קטגוריה:טקסונים שתוארו בידי אלמר דרו מריל
קטגוריה:תבלינים
קטגוריה:הדסיים
קטגוריה:קטורת הסמים
קטגוריה:צמחי המקרא
דגל גיברלטר

דגל גיברלטר מבוסס על סמל גיברלטר שהוענק למושבה על ידי המלכה איזבלה מקסטיליה ב-10 ביולי 1502.

שני השלישים העליונים של הדגל צבועים לבן ובמרכזם מצויה טירה אדומה בת שלושה מגדלים. השליש התחתון של הדגל צבוע אדום ובמרכזו מצוי מפתח מוזהב התלוי בשרשרת צהובה מפתח הטירה. 

הדגל שונה מדגל שאר טריטוריות בריטניה בכך שאינו נס אדום או נס כחול. הטירה אינה דומה לגיברלטר אך אמורה לייצג את המצודה, והמפתח את חשיבותה של המושבה.

הדגל מסמל את הלאומיות הגיברלטרית ומאוד פופולרי בין תושבי המושבה.

דגל מושל גיברלטר הוא היוניון ג'ק שבמרכזו סמל המושבה.
דגל גיברלטר בראש [[צוק גיברלטר]]

==ראו גם==
* גלריית דגלי הממלכה המאוחדת
* סמל גיברלטר
* המנון גיברלטר

==קישורים חיצוניים==

* [http://www.gibraltar.gov.gi/national-symbols הסמלים הלאומיים של גיברלטר] באתר מושל גיברלטר 
* 

קטגוריה:גיברלטר: סמלים לאומיים
גיברלטר
גיברלטר
גיברלטר
גיברלטר
כיסוי

במתמטיקה, ובעיקר בטופולוגיה, כיסוי של קבוצה הוא משפחה של קבוצות שאיחודן מכיל את הקבוצה הנתונה.

==הגדרה==

כיסוי של קבוצה <math>X</math> הוא משפחה של תת-קבוצות <math>\mathcal{C} = \left\{C_\alpha \right\}_{\alpha \in A }</math> המקיימת <math>X \subseteq \bigcup_{\alpha \in A} C_\alpha</math>.

משפחה <math>\mathcal{C}' \subset \mathcal{C}</math> נקראת תת-כיסוי, אם גם <math>\mathcal{C}'</math> מהווה כיסוי של <math>X</math>.

אם <math>\mathcal{C}, \mathcal{D}</math> זוג כיסויים של קבוצה כלשהי, אומרים כי <math>\mathcal{C}</math> הוא עידון של <math>\mathcal{D}</math>, אם לכל איבר <math>C \in \mathcal{C}</math> קיים איבר <math>D \in \mathcal{D}</math> המקיים <math>C \subset D</math>.

==בטופולוגיה==

בהקשר הטופולוגי, יש חשיבות רבה לכיסויים פתוחים, שכל הקבוצות בהן הן קבוצות פתוחות. כיסוי כזה מכונה כיסוי פתוח.

כיסוי פתוח <math>\mathcal{C} = \left\{C_\alpha \right\}_{\alpha \in A }</math> של מרחב טופולוגי <math>X</math> נקרא סופי נקודתית, אם כל <math>x \in X</math> שייכת רק למספר סופי של קבוצות בכיסוי. כמו כן הוא נקרא סופי מקומית, אם לכל <math>x \in X</math> קיימת סביבה פתוחה <math>x \in U \subset X</math>, כך שהקבוצה <math>\left\{ \alpha \in A \mid C_\alpha \cap U \neq \emptyset \right\}</math> סופית.

מושג הכיסוי משמש להגדרת מושגים יסודיים בטופולוגיה:
* מרחב טופולוגי נקרא קומפקטי, אם לכל כיסוי פתוח שלו קיים תת-כיסוי סופי.
* מרחב טופולוגי נקרא לינדלף, אם לכל כיסוי פתוח שלו קיים תת-כיסוי בן מניה.
* מרחב טופולוגי נקרא מטא-קומפקטי אם לכל כיסוי פתוח שלו קיים עידון המהווה כיסוי פתוח סופי נקודתית.
* מרחב טופולוגי נקרא פרא-קומפקטי אם לכל כיסוי פתוח שלו קיים עידון המהווה כיסוי פתוח סופי מקומית.

==דוגמאות==

באופן טריוויאלי, לכל קבוצה <math>X</math>, האוסף המנוון <math>\left\{ X \right\}</math> הוא כיסוי של <math>X</math>.

בנוסף, לכל תת-קבוצה <math>Y \subset X</math>, האוסף <math>\left\{ Y, Y^c \right\}</math> הוא כיסוי של <math>X</math>.

אם <math>X</math> קבוצה סדורה, אז לכל <math>x,y \in X</math> ניתן להגדיר <math>C_{x,y} = \left\{ z \in X \mid x \leq z < y \right\}</math>, ואז האוסף <math>\left\{ C_{x,y} \right\}_{x,y \in X}</math> מהווה כיסוי.

בהקשר הטופולוגי, המקרה האחרון הוא כיסוי פתוח שמוגדר להיות התת-בסיס של סיגמא-אלגברת בורל.

==ראו גם==

*כיסוי בזיקוביץ'

==קישורים חיצוניים==
* 

קטגוריה:טופולוגיה
תעביר את זה הלאה

תעביר את זה הלאה (באנגלית: Pay It Forward) הוא סרט דרמה אמריקאי בבימויה של מימי לדר, המבוסס על הרומן המצליח של קתרין ריאן הייד. הסרט יצא בשנת 2000 וגרם לאנשים רבים לפעול למען הכלל לאחר שצפו בו - הקמת עמותות רבות עם מטרות שונות, ניסיונות רבים ליישום שיטת הסרט בחיי היום יום, תרומות לנזקקים ופעולות רבות אחרות.

== תקציר עלילתי ==
טרוור הוא ילד שחי בלאס וגאס. הוא חי בפחד מפני אביו המתעלל אשר עזב אותו ואת אימו האלכוהוליסטית. כאשר הוא מגיע לכיתה ז' בבית הספר הוא מקבל מהמורה שלו משימה לימודית - לנסות ולמצוא דרך שתשנה את העולם. בהתחלה טרוור חושב שזה לא אפשרי לביצוע אך עד מהרה הוא מתחיל לפעול. הוא מייסד שיטה חברתית לפיה אדם מחזיר טובה לא למי שקיבל אותה ממנו, אלא מחזיר אותה לשלושה אנשים אחרים, מוכרים או זרים. כך, אנשים סביבו מתחילים להעביר את המעשים הטובים מאדם לאדם וטרוור גורם לשינוי חברתי של ממש עד שהוא נכנס עמוק לחייו האישיים.

צמוד לסיפור של טרוור, עוקבים גם אחרי סיפורו של עיתונאי שחוקר את השיטה "תעביר את זה הלאה". שני הסיפורים מתרחשים בזמנים אחרים עד שלקראת סוף הסרט הם נפגשים בנקודת ההווה שמחברת בין העבר לעתיד בה העיתונאי נפגש עם טרוור.

ברקע מתגלגל סיפור האהבה העצוב של אימו של טרוור ומורו, כאשר טרוור עצמו לוקח חלק גדול בשידוך הזה. בסוף הסרט כל תוכניותיו של טרוור מצליחות, אך כאשר הוא יוצא מבית-ספרו הוא מסתבך בקטטה עם בריונים כשניסה למנוע מהם מלהציק לחבר שלו. במהלך הקטטה אחד מהבריונים שולף סכין ודוקר את טרוור. כתוצאה מהדקירה טרוור נפטר כמה שעות מאוחר יותר. לאחר מותו זכה טרוור לטקס אזכרה ענק בו השתתפו אלפי אנשים מכל רחבי ארצות הברית, שהושפעו מהתנועה החברתית שיצר טרוור.


== השחקנים והדמויות ==
{| class="wikitable" border="1"
|-
!שחקן
!דמות
|-
| קווין ספייסי
| יוג'ין סימונט
|- bgcolor="#EFEFEF"
| הלן האנט
| ארלין מק'קיני
|-
| היילי ג'ואל אוסמנט
| טרוור מק'קיני
|- bgcolor="#EFEFEF"
| ג'יי מוהר
| כריס צ'נדלר
|-
| ג'יימס קאביזל
| ג'רי
|- bgcolor="#EFEFEF"
| ג'ון בון ג'ובי
| ריקי מק'קיני
|-
| אנג'י דיקנסון
| גרייס
|- bgcolor="#EFEFEF"
| דייוויד רמזי
| סידני פרקר
|-
| גארי וורנטס
| מר טורסון
|}

== צילומי הסרט ==
לפי הרומן "תעביר את זה הלאה", עליו מבוסס הסרט, המורה לאזרחות של טרבור הוא אפרו-אמריקאי בשם רובן סנט קלייר, אותו היה אמור לגלם דנזל וושינגטון. ימים ספורים לפני תחילת הצילומים הודיע וושינגטון שלא ישתתף בסרט בגלל התחייבויות קודמות וההפקה יצאה לחיפוש שחקן אחר. בסופו של דבר קווין ספייסי, שהוא אדם לבן, הסכים לגלם את דמותו של המורה והשם של הדמות שונה ליוג'ין סימונט.

== קישורים חיצוניים ==

* 

* 
* [http://www.payitforwardfoundation.org עמותת "תעביר את זה הלאה"]
* [http://www.payitfwdisl.org.il "תעביר את זה הלאה בשפת הסימנים"] אתר הבית של תוכנית ללימוד שפת הסימנים בהשראת הסרט.

קטגוריה:ערכים שבהם תבנית בריטניקה אינה מתאימה
קטגוריה:סרטי דרמה אמריקאיים
קטגוריה:סרטים אמריקאיים מבוססי ספרים
קטגוריה:סרטי האחים וורנר
קטגוריה:סרטים על חינוך והוראה
קטגוריה:סרטים אמריקאיים משנת 2000
טופולוגיה דיסקרטית

בטופולוגיה, הטופולוגיה הדיסקרטית על קבוצה <math>\ X</math>, היא טופולוגיה מנוונת במיוחד, המוגדרת כך שכל הקבוצות יהיו פתוחות. את הטופולוגיה הדיסקרטית אפשר להגדיר באמצעות מטריקה מתאימה, הקרויה המטריקה הדיסקרטית: תחת מטריקה זו, המרחק בין כל שתי נקודות שונות קבוע.

עבור כמעט כל התכונות הטופולוגיות קל לקבוע האם המרחב הדיסקרטי מקיים אותן, אם לאו. למשל, הטופולוגיה הדיסקרטית מקיימת את כל אקסיומות ההפרדה, היא קומפקטית בדיוק כאשר המרחב סופי והיא מרחב בלתי קשיר לחלוטין. בין השימושים בטופולוגיה הדיסקרטית אפשר למנות את הנוכחות שלה בהגדרת טופולוגיות חשובות על מרחבים אחרים; לדוגמה, את טופולוגית זריצקי (על שם אוסקר זריצקי) אפשר להגדיר על יריעה אלגברית על-פי הדרישה שכל פונקציה פולינומית תהיה רציפה, וזאת ביחס לטופולוגיה הדיסקרטית של שדה הבסיס. הגדרה זו מאפיינת את הקבוצות הסגורות של הטופולוגיה, בתור קבוצות האפסים המשותפים של משפחה של משוואות פולינומיות.

הטופולוגיה הדיסקרטית היא דוגמה קיצונית אחת למרחב טופולוגי. בעבר השני מצויה הטופולוגיה הטריוויאלית, שבה רק הקבוצה הריקה והמרחב כולו הן קבוצות פתוחות. מנקודת מבט טופולוגית, במרחב כזה לא ניתן להבדיל בין הנקודות השונות כלל.

כל פונקציה ממרחב דיסקרטי למרחב אחר היא רציפה. מכאן שהמרחבים הדיסקרטיים הם אובייקטים חופשיים בקטגוריה של המרחבים הטופולוגים (כשהמורפיזמים הם פונקציות רציפות).

==קישורים חיצוניים==
* 

דיסקרטית
קטגוריה:אובייקטים חופשיים
היקום בקליפת אגוז

היקום בקליפת אגוז (The Universe in a Nutshell) הוא ספרו השלישי של הפיזיקאי סטיבן הוקינג. הספר יצא לאור באנגלית בשנת 2001 ובתרגום לעברית בשנת 2003. הספר מהווה המשך ל"קיצור תולדות הזמן" שראה אור בשנת 1988 ובדומה לו אף הוא ספר מדע פופולרי המיועד לקהל הרחב.
 
ב"יקום בקליפת אגוז" מציג הוקינג את כל ההתפתחויות והגילויים החדשים בתחום הפיזיקה התאורטית מאז יציאתו של "קיצור תולדות הזמן" לאור ועד 2001.

הספר עוסק במגוון רחב של נושאים: הוא מציג תחילה את המסד לפיזיקה התאורטית של ימינו - תורת היחסות ותורת הקוונטים, ומציג השלכות, מסקנות, השערות ופיתוחים של שתי התאוריות הללו: מוצא היקום, מסע בזמן, חורים שחורים, עולמות מקבילים, תורת המיתרים ויצירתה של תאוריה מאוחדת גדולה.

==קישורים חיצוניים==
* 
* 
* 

קטגוריה:ספרי מדע פופולרי
קטגוריה:כתבי סטיבן הוקינג
קטגוריה:אגוז בתרבות
לשם

איור של החושן (מ[[האנציקלופדיה היהודית)]]
לֶשֶׁם היא האבן הראשונה בטור השלישי בחושן הכהן הגדול, והיא מיוחסת לשבט דן.

==הלשם במקורות==

לשם היה גם כינוי לעיר ששבט דן כבש, והסב את שמה ל-'דן'. נראה שלשם וליש הם שמות נרדפים לאותה עיר. כנראה שבעיר זו הוקם המקדש של שבט הדני, בו הוצב פסל מיכה, ובו שירתו בני השושלת של יהונתן בן גרשום ככוהנים עבור השבט.

==זיהוי==
מאחר שאין במקורות פרטים מזהים לאבני החושן, הרי שאין לדעת לאיזו אבן חן התכוונו ואפילו מה היה צבעה.
* הלֶשֶׁם מתוארת במקורות שונים כאבן בוהקת בצבע כתום-זהוב. יש גורסים כי מדובר בעצם בענבר (Amber), שרף מאובן בצבע כתום עז.
* תרגום אונקלוס מתרגם קַנְכֵרִי, Cenchros, ותרגומים ארמיים נוספים מתרגמים קַנְכִּירֵי או קַנְכִּירִינוּן. ייתכן שכוונתם למילה יוונית שפירושה דוחן – אבן הנראית כאילו פיזרו עליה גרגירי דוחן.
* המדרש (במדבר רבה) מייחס לאבן הלשם את צבע הספיר – כחול.
* בתרגום השבעים מופיע Ligurius שמגיע מן המילה היוונית Ligyrion. ליגוריוס היא אבן חן קשה ושקופה, כנראה ענבר או טורמלין.
* גם תרגום המלך ג'יימס גורס Ligurius. ליגוריוס היא בעצם שמה הקלאסי של אבן החן היאסינת (Jacinth, Hyacinth), זירקון בצבע כתום-צהוב או כתום-אדמדם.
* יוסף בן מתתיהו ב"מלחמות היהודים" מתרגם ל-Achates, אגט.
* תרגומים מודרניים מציעים סיטרין (Citrine), סוג כתום-צהוב של קוורץ.
* גם בעברית המודרנית משמשת אופאל כתרגום מקובל ללשם המקראית.
* מכון המקדש זיהו את האבן עם סודליט.
* על פי רבינו בחיי בן אשר, לשם היא אבן החן טופז.
===אבני חן ומינרלים המיוחסים ללשם===
<gallery>
קובץ:Amber hg.jpg| ענבר
קובץ:Dravite cristal.jpg| טורמלין מסוג דרוויט
קובץ:1szafir Madagaskar.jpg| ספיר
קובץ:Agate5 hg.jpg| אגט
קובץ:Zircão.jpeg|זירקון
קובץ:Citrin cut.jpg| סיטרין
קובץ:Sodalit,8 Brazylia.jpg| סודליט
</gallery>

== ראו גם==
* לשם שבו ואחלמה

==לקריאה נוספת==
* מ' סברדמיש וא' משיח, אבני חן, הוצאת מדע אבנים יקרות
* עולם התנ"ך, ספר שמות, הוצאת דודזון-עתי

==קישורים חיצוניים==

* [https://web.archive.org/web/20080416131031/http://www.witchcraft.co.il/gemstones.htm אודות תרגום שמות אבני חן]
* [https://web.archive.org/web/20160303194626/http://www.israelidiamond.co.il/wikidiamondItem.aspx?boneId=1771&objid=137&cat=2 אבן לשם] מידע נוסף

==הערות שוליים==

קטגוריה:אבני החושן
קטגוריה:שבט דן
מגילה

ספר תורה על פי כללי ה[[הלכה הוא מגילה הכתובה בדיו על קלף על ידי סופר סת"ם]]
מגילה היא רצועה ארוכה של פפירוס נייר או יריעת קלף מגולגלת שעליה נכתבו סימני כתב ואיורים בעת העתיקה. מגילות שימשו לפני שהומצא המצחף במאה ה-1. המאפיין העיקרי של מגילה הוא הכתיבה הרציפה של הטקסט, המחולק לעמודות אך רשום כרצף אחד, בניגוד לספר שבו דפים. בנוסף, הכתיבה נעשית בדרך כלל רק על צד אחד של הדף.

עקב היותן עשויות מחומר אורגני בדרך כלל הן לא שורדות, וקשה למצוא מגילות מהעת העתיקה. מסיבה זו גילוי מגילות מדבר יהודה נחשב לאחד מהממצאים הארכאולוגיים החשובים ביותר מעולם. אף על פי שחלקים מן הכתוב במגילות ניזוקו ואין אפשרות לשחזרם, רובן נשמרו באופן מפליא, וזאת בשל האקלים היבש השורר באזור ים המלח.

בתרבות היהודית, התורה וכתבי קודש נוספים נקראים מעל גבי מגילות בסדר התפילה בבית הכנסת.

כיום משמשות מגילות בעיקר בהקשר דתי, או אמנותי.

מגילה היא גם כינוי לחמישה ספרים בתנ"ך: שיר השירים, רות, איכה, קוהלת ואסתר.

המשמעות המקראית הראשונית של הפועל גלל הוא גלגל, דחף או הניע דבר מה שיש לו צורה עגולה. לדוגמה: "וגללו את האבן מעל פי הבאר והשקו את הצאן" (). בכתבי חז"ל החלו להשתמש בפועל זה בהקשר של קריאה בספר תורה, שגם הוא עשוי כמו מגילה סביב עמודי עץ.

==ראו גם==
* קלף ביהדות

==קישורים חיצוניים==

*
קטגוריה:כתבי יד
קטגוריה:ספר
קטגוריה:ערכים שבהם תבנית בריטניקה אינה מתאימה
פייר דאק

אנדרה איזאק המכונה פייר דאק (15 באוגוסט 1893 - 9 בפברואר 1975) היה הומוריסט וקומיקאי יהודי צרפתי.

== חייו ==
נולד למשפחה יהודית בעיר שאלון-סור-מארן (כיום שאלון-אן-שמפאן, בירת חבל שמפאן-ארדן) בצרפת. בניה של המשפחה, שמוצאה היה מחבל אלזס, לחמו למען צרפת בצבא המהפכה ובמלחמת צרפת–פרוסיה ב-1870. אחיו הבכור של איזאק נהרג במלחמת העולם הראשונה בהגנה על צרפת נגד הגרמנים. אביו היה קצב במקצועו, ואיזאק השתמש בהמשך בשפת הקצבים בפזמוניו. 

איזאק נודע כפזמונאי פייר דאק מאז שנות השלושים של המאה העשרים. ב-1938 יסד את העיתון ההומוריסטי "עצם עם לשד". הוא הופיע בקברטים של פריז ושם ללעג את המצבים המגוחכים של חיי יום-יום.

בתקופת הכיבוש הנאצי של צרפת, שימש כאחד מדוברי רדיו לונדון. באחד השידורים אמר: "רדיו פריז משקר, רדיו פריז הוא גרמני". בתגובה, קריין רדיו פריז פיליפ אנריו, שעבד בשירות התעמולה הנאצית, הציג את פייר דאק כפליט יהודי שכלל אינו צרפתי. הוא השיב: "כאשר תמות, ייכתב על קברך (אם יהיה לך קבר כלל), 'מת למען היטלר אחרי שהוצא להורג בירייה על ידי הצרפתים'". 

אחרי המלחמה שב פייר דאק לפריז וב-1949 פגש בפרנסיס בלאנש. הם הגישו סידרה רדיופונית בהמשכים ברדיו אירופה 1 מ- 1956 עד 1960. סידרה זו זכתה להצלחה רבה בצרפת.

לפני מותו ב-1975 אמר: "המוות הוא חוסר ידע לחיות".

==לקריאה נוספת==
<div class="mw-content-ltr">
* Jacques Pessis, Pierre Dac, mon maître 63, François Bourin, 1992 
</div>

==קישורים חיצוניים==

* אדגר וייל, [http://judaisme.sdv.fr/perso/dac/pdac.htm פייר דאק] 
* 

קטגוריה:אישים הקבורים בבית הקברות פר לשז
קטגוריה:הומוריסטנים יהודים
קטגוריה:קומיקאים יהודים צרפתים
קטגוריה:מקבלי אות לגיון הכבוד
קטגוריה:צרפתים חברי הבונים החופשיים
קטגוריה:יהודים חברי הבונים החופשיים
קטגוריה:מעוטרי צלב המלחמה
קטגוריה:יהודים בצבא צרפת החופשית וברזיסטאנס
קטגוריה:מעוטרי מדליית הרזיסטנס
קטגוריה:צרפתים שנולדו ב-1893
קטגוריה:צרפתים שנפטרו ב-1975
יזהר הררי

יזהר הררי, נובמבר 1969
יזהר הררי (16 ביולי 1908 – 1 בפברואר 1978) היה חבר הכנסת מטעם המפלגה הפרוגרסיבית, המפלגה הליברלית הישראלית והמערך.

== ביוגרפיה==
===טרום הקמת המדינה===
הררי נולד ביפו ליהודית לבית אייזנברג וחיים הררי, ממייסדי תל אביב. אמו יהודית הייתה אשת חינוך וסופרת (בתו של אהרן אייזנברג, ממייסדי רחובות), ואביו חיים היה מחנך עברי, סופר ועסקן.

את לימודיו האקדמיים עשה יזהר הררי בפריז, שם למד מדע המדינה ועיתונאות. בנוסף למד משפטים בבית הספר המנדטורי למשפטים ובסוף שנת 1933 הומלץ לקבל רישיון עריכת דין על ידי המועצה המשפטית הממשלתית.

לפני קום המדינה היה הררי פעיל בארגונים ציוניים: בין השאר כיהן כחבר בוועד הפועל הציוני ובוועדים ציונים נוספים. כמו כן היה חבר בהנהגת "ההגנה", ולאחר קום המדינה שירת בדרגת סגן-אלוף.

===פוליטיקה===
הררי כיהן במשך שבע קדנציות בכנסת, שבהן עבר מספר מפלגות וכאשר רוב מפלגתו העיקרית נעה ימינה במפה הפוליטית, הררי ומספר חברי כנסת נוספים פנו דווקא לצד השמאלי שלה.

את תחילת דרכו החל במפלגה הפרוגרסיבית, בה כיהן במשך ארבע קדנציות עד הכנסת הרביעית. בכנסת הרביעית, בעת איחוד המפלגה עם המפלגה הליברלית הישראלית כיהן בהמשך הקדנציה בסיעה זו ורץ איתה גם בבחירות לכנסת החמישית.

בכנסת החמישית החליטה הסיעה להתמזג עם גח"ל ולאחר מכן לליכוד, צעד אשר לא היה מקובל על הררי ועל שישה חברי כנסת נוספים, בהם משה קול, שהתפצלו עקב כך מהסיעה והקימו סיעת מרכז עצמאית בשם ליברלים עצמאיים.

במאי 1968, במהלך הכנסת השישית פרש הררי מסיעתו, הליברלים העצמאיים, והצטרף למפלגת העבודה שבהמשך אוחדה למערך, איתם רץ גם לכנסת השביעית.

במהלך כהונתו בכנסת תיפקד הררי בוועדות כנסת רבות בין השאר בוועדת החוץ והביטחון ובועדת החוקה, חוק ומשפט. כמו כן שימש בכנסת הראשונה כיו"ר ועדת הכנסת ובאותה תקופה העביר את החלטת הררי הקרויה על שמו.

בנו של יזהר הררי הוא פרופ' חיים הררי, פיזיקאי בעל שם, ונשיא מכון ויצמן למדע לשעבר.

==החלטת הררי==

החלטת הררי אשר עלתה לאחר הצעתו של יזהר הררי, היא אחת ההחלטות החשובות ביותר בתולדות המשפט הישראלי. ההחלטה, התקבלה ביום 13 ביוני 1950, קבעה כי הכנסת הראשונה לא תחוקק חוקה למדינת ישראל, וכי החוקה תיכתב בפרקים, הקרויים "חוקי יסוד" שיתאגדו, לבסוף, לכלל חוקת המדינה. כתוצאה מהחלטה זו אין למדינת ישראל חוקה כתובה.

ההחלטה היוותה פשרה אשר תפקידה היה הרצון של הכנסת לשמור על זכותה לחוקק חוקה, ומנגד לדחות את בניית החוקה באופן סופי לזמן בלתי מוגדר.

==קישורים חיצוניים==

* 
* 
* 

==הערות שוליים==

קטגוריה:חברי הכנסת מטעם המפלגה הפרוגרסיבית
קטגוריה:חברי הכנסת מטעם המפלגה הליברלית הישראלית
קטגוריה:חברי הכנסת מטעם ליברלים עצמאיים
קטגוריה:חברי מועצת המדינה הזמנית מטעם המפלגה הפרוגרסיבית
קטגוריה:חברי הכנסת מטעם העבודה
קטגוריה:חברי הכנסת מטעם המערך עבודה-מפ"ם
קטגוריה:לוחמי ההגנה
קטגוריה:אנשי היישוב ילידי הארץ
קטגוריה:בוגרי בית הספר המנדטורי למשפטים
קטגוריה:אישים הקבורים בבית הקברות טרומפלדור
יזהר
קטגוריה:חברי הכנסת השנייה
קטגוריה:חברי הכנסת השלישית
קטגוריה:חברי הכנסת הרביעית
קטגוריה:חברי הכנסת החמישית
קטגוריה:חברי הכנסת השישית
קטגוריה:חברי הכנסת השביעית
קטגוריה:יושבי ראש ועדת הכנסת
קטגוריה:ישראלים שנולדו ב-1908
קטגוריה:ישראלים שנפטרו ב-1978
בית מאלאווליה

בית מאלאווליה (באיטלקית: I Malavoglia) הוא רומן משנת 1881 פרי עטו של הסופר האיטלקי ג'ובאני ורגה. רומן זה, המשתייך לזרם הווריזמו (הוא הריאליזם האיטלקי), מהווה אבן דרך בספרות האיטלקית.

==עלילה==
משפחת טוסקאנו, הידועה יותר בכינויה משפחת "מאלאווליה", היא משפחה של דייגים מהכפר אצ'י טְרֶצה שבסיציליה המחזיקה בבית ("בית עץ השסק") ובסירת דייגים בשם "Provvidenza" ("השגחה עליונה"). פאדרון 'נטוני הישיש, אביו של בסטיאנאצו אשר לו חמישה ילדים, קונה מטען גדול של תורמוסים על מנת לשלוח את בנו בסטיאנאצו לסחור בהם. הסירה, שהייתה מקור הפרנסה העיקרי של המשפחה טובעת על המטען שבה וטובע עמה אף בסטיאנאצו. זה הראשון מבין סדרה ארוכה של אסונות העתידים לפקוד את בית מאלאווליה; על מנת לפרוע את החובות שנוצרו עקב אסון התורמוסים נאלצים הם למכור את ביתם. לוקה, בנו השני של בסטיאנאצו, נופל בקרב ליסה ואילו מארוצה, אלמנתו של בסטיאנאצו, מתה במגפת הכולרה. המזל הרע פוקד אף את שאר בני המשפחה: 'נטוני, בנו הבכור של בסטיאנאצו, חובר לאנשים מפוקפקים ומתחיל לעסוק בהברחות ולבסוף נתפס ונכלא בבית הסוהר. ליה, הבת הצעירה, בורחת מביתה ונעלמת לאחר שמופצות עליה שמועות בדבר יחסיה כביכול עם דון מיכלה, רב-פקח ממשמר המכס. בהמשך הספר נודע כי זו החלה לעסוק בזנות. הבת הגדולה, מֶנה, עקב הקשיים הכלכליים אינה יכולה להתחתן עם אלפיו. גרעין המשפחה מתפרק לחלוטין עם מותו של פאדרון 'נטוני. 'נטוני הצעיר נוטש את אצ'יטרצה על מנת לנדוד הרחק משם. נותר אלֶסי, צעיר הבנים, שעליו לפדות את "בית עץ השסק" ולהמשיך במלאכתו של הסב.

==קישורים חיצוניים==
* 

קטגוריה:רומנים (סוגה ספרותית)
קטגוריה:ספרי 1881
דגל קרוליינה הצפונית

דגל קרוליינה הצפונית הוא דגל המשמש את מדינת קרוליינה הצפונית. גרסתו הנוכחית של הדגל אומצה ב־1991, על בסיס גרסאות קודמות שאומצו ב־1861 ו־1865.

==היסטוריה==
המדינה לא אימצה דגל עצמאי בראשיתה, ורק בוועידה החוקתית שנערכה ב־1861, בה החליטה המדינה לפרוש מארצות הברית ולהצטרף לקונפדרציית המדינות של אמריקה, הוחלט לאמץ דגל מדינתי.

הדגל מוגדר בחוק המדינה:

: "דגל המדינה יכלול פס כחול שבמרכזו כוכב לבן עם האותיות N משמאל ו-C מימין לכוכב האמור, בצבע זהב, פס כחול זה יהא שליש מהדגל. מרכז הדגל יחולק לשני פסים שווים בעוביים, העליון באדום והתחתון בלבן. אורך פסים אלה יהא שווה לאורכו של פס הכחול.
: אורכו של הדגל יהיה בשליש ארוך מרוחבו. במרכז הפס הכחול יהיה קלף מוזהב בצורה חצי מעגלית עליו כתוב באותיות שחורות "ה-20 במאי 1775" (May 20th, 1775) ומתחת לכוכב קלף דומה ועליו כתוב "ה-12 באפריל 1776" (April 12th, 1776)"

חוק זה התקבל במרץ 1885, והחליף את הדגל המקורי של המדינה שהתקבל בחוק ב-22 ביוני 1861, זמן קצר לאחר פרישת מדינת קרוליינה הצפונית מארצות הברית ב-20 במאי 1861.

על הדגל מופיעים תאריך הצהרת העצמאות של מקלנבורג (20 במאי 1775) ותאריך החלטת הליפקס (ה-12 באפריל 1776) המציינים את מועדי עצמאותה של המדינה מהשלטון הבריטי הקולוניאלי. שני תאריכים אלה מופיעים גם על החותם הגדול של קרוליינה הצפונית.

==קישורים חיצוניים==

* 
* [https://web.archive.org/web/20070817001041/http://statelibrary.dcr.state.nc.us/NC/SYMBOLS/FLAG.HTM הדגל, באנציקלופדיית קרוליינה הצפונית]
* [http://www.ncgov.com האתר הרשמי של מדינת קרוליינה הצפונית]
* 

קרוליינה הצפונית

קטגוריה:קרוליינה הצפונית: סמלים
מאמצים ראשיים

מאמצים ראשיים
מאמצים ראשיים (Principal stresses) הם מאמצי מתיחה או מאמצי לחיצה הפועלים בחתך בו מאמץ הגזירה אפס בגוף הנתון במצב מאמצים כללי. למאמצים הראשיים תפקיד בתאוריות הכשל של גופים כתוצאה מהמאמצים בהם הם נתונים. תאוריות הכשל ידועות גם כהיפותזות החוזק והן הדרך לחבר מאמצים בעלי אופי שונה כמו מאמצי
מתיחה ואו מאמצי לחיצה עם מאמצי גזירה. מעגל מור מאפשר תיאור גרפי של המאמצים, המאמצים הראשיים וזווית החתכים בהם פועלים המאמצים הראשיים. 

המתמטיקאי הצרפתי אוגוסטן לואי קושי, Augustin Louis Cauchy ,1789 - 1857, היה הראשון שציין כי בנקודה כלשהי של הגוף הנתון תחת מצב מאמצים כללי, תמיד אפשר למצוא שני מישורים ניצבים זה לזה בהם מאמצי הגזירה מתאפסים. למישורים האלה קושי קרא מישורים ראשיים ולמאמצים הניצבים למישורים אלה הוא קרא מאמצים ראשיים. המאמצים הראשיים הם בעלי הערך המרבי והערך המינימלי של מאמצי המתיחה - לחיצה, את זה קל לראות במעגל מור.

== מצב מאמצים מישורי ==
המאמצים הראשיים כתלות במאמצים בכוונים X, Y וכתלות במאמץ הגזירה:
:<math> \sigma_1 = \frac{\sigma_x + \sigma_y}{2} + \sqrt{(\frac{\sigma_x - \sigma_y}{2})^2 + \tau_{xy}^2} </math>
:<math> \sigma_2 = \frac{\sigma_x + \sigma_y}{2} - \sqrt{(\frac{\sigma_x - \sigma_y}{2})^2 + \tau_{xy}^2} </math>
מתקיים לפי ההגדרה: <math>\ \sigma_2 </math> < <math>\ \sigma_1 </math><br>
מאמץ הגזירה המרבי מבוטא על ידי המאמצים הראשיים:
:<math>\ \tau_{max} = \frac{\sigma_1 - \sigma_2}{2} = \sqrt{(\frac{\sigma_x - \sigma_y}{2})^2 + \tau_{xy}^2} </math>
הזווית של המאמצים הראשיים ביחס לציר X:
:<math> \tan (2\theta) = \frac{2 \tau_{xy}}{\sigma_x - \sigma_y} </math>

== מעוות ==
הזווית של המאמצים הראשיים ביחס לציר X, מבוטאת בעזרת המעוותים:
:<math> \tan (2\theta) = \frac{\gamma_{xy}}{\epsilon_x - \epsilon_y} </math>

מעוות הגזירה המרבי:
:<math>\ \gamma_{\sigma_x - \sigma_y} </math>

== מעוות ==
הזווית של המאמצים הראשיים ביחס לציר X, מבוטאת בעזרת המעוותים:
:<math> \tan (2\theta) = \frac{\gamma_{xy}}{\epsilon_x - \epsilon_y} </math>

מעוות הגזירה המרבי:
:<math>\ \gamma_
איוואן יוליץ'

איוואן יוליץ (בבוסנית: Ivan Jolić; נולד ב-18 במאי 1980) הוא כדורגלן עבר בוסני ששיחק בעמדת החלוץ.

== קריירה ==
יוליץ' החל לשחק כדורגל במחלקת הנוער של טרוגלאב ליבנו, ובגיל 17 שיחק לראשונה עבור הקבוצה הבוגרת. בשנת 2000 עבר לעונה אחת לקבוצת שירוקי ולאחר מכן חזר לקבוצת נעוריו. בשנת 2002 עבר לקבוצת וארטקס הקרואטית, במדיה שיחק ארבע שנים ועמה העפיל פעמיים לגמר הגביע הקרואטי.

בקיץ 2006 הגיע יוליץ' לישראל וחתם בקבוצת הפועל תל אביב. ב-5 באוגוסט 2006 ערך את הופעת הבכורה שלו במדי הקבוצה, בניצחון 2–1 על בית"ר ירושלים באצטדיון בלומפילד, במסגרת גביע הטוטו. את שער הבכורה שלו במדי הפועל תל אביב הבקיע יוליץ' ב-24 באוגוסט 2006, בניצחון קבוצתו 3–0 על דומז'אלה בסלובניה במסגרת גביע אופ"א. במחזור השני של עונת 2006/2007 הבקיע את שער הליגה היחיד שלו במדי הפועל תל אביב, בהפסד 1–2 לבית"ר ירושלים באצטדיון טדי. בחלון ההעברות של ינואר 2007 הוחתם בקבוצה החלוץ מנואל ניירה על מנת שיחליף את יוליץ' המאכזב, אך ניירה נפצע מייד לאחר שהגיע, ויוליץ' נשאר לבסוף בקבוצה עד תום העונה, וזכה עם הפועל תל אביב בגביע המדינה.

בקיץ 2007 עבר יוליץ' לשחק בקבוצה הסלובנית אינטרבלוק ליובליאנה, עמה זכה בשני גביעים ברציפות, ולאחר שנתיים חזר לוארטקס, במדיה שיחק שנה נוספת. לאחר מכן שיחק יוליץ' בקבוצה האלבנית סקנדרבו קורצ'ה, עמה זכה באליפות אלבניה בעונתו היחידה בקבוצה. בקיץ 2011 חתם בקבוצה הקפריסאית אנגניסי דריניה. בקיץ 2012 חזר יוליץ' לקרואטיה, וחתם בקבוצה המקומית של העיר זאדר. באפריל 2013 עבר לקבוצת NK סולין מהליגה השנייה בקרואטיה, ובתום העונה פרש ממשחק פעיל.

לזכותו של איוואן יוליץ' הופעה אחת במדי נבחרת בוסניה והרצגובינה, אותה ערך ב-16 באוגוסט 2006, מייד לאחר שהגיע להפועל תל אביב, במשחק ידידות מול נבחרת צרפת שנערך בסרייבו.

== תארים ==
;הפועל תל אביב
* גביע המדינה: 2006/2007

;אינטרבלוק ליובליאנה
* הגביע הסלובני: 2007/2008, 2008/2009
* הסופר קאפ הסלובני: 2008

;סקנדרבו קורצ'ה
* אליפות אלבניה: 2010/2011

== קישורים חיצוניים ==

* שלמה חסיד, [http://tam.mynet.co.il/24_8_2007/sport2.htm כל אחד היה מזדעזע], ידיעות תל אביב, 2 באוגוסט 2007

קטגוריה:כדורגלנים בוסנים
קטגוריה:חלוצי כדורגל בוסנים
קטגוריה:כדורגלני נבחרת בוסניה והרצגובינה
קטגוריה:כדורגלני שירוקי ברייג
קטגוריה:כדורגלני ואראז'דין
קטגוריה:כדורגלני הפועל תל אביב
קטגוריה:כדורגלני אינטרבלוק ליובליאנה
קטגוריה:כדורגלני סקנדרבו קורצ'ה
קטגוריה:כדורגלני זאדאר
קטגוריה:כדורגלנים זרים בישראל
קטגוריה:ספורטאים בוסנים בישראל
קטגוריה:ספורטאים בוסנים בסלובניה
קטגוריה:ספורטאים זרים באלבניה
קטגוריה:ספורטאים זרים בקפריסין
קטגוריה:בוסנים שנולדו ב-1980
אותימיוס

ציור קיר של אותימיוס במנזר [[דיר חג'לה]]
אותימיוס או אבטימיוס (בלטינית: Euthymius; 377–473) היה אחד מראשוני ומחשובי הנזירים במדבר יהודה, מייסד של מספר מנזרים מסוג לאורה וקוינוביון.

==ביוגרפיה==
אותימיוס נולד במליטיני שבארמניה לאם עקרה, שלאחר תפילה במקדש אחד המרטירים חוותה חיזיון על הולדת בנה. לאחר שנולד העניקה לו את השם אותימיוס - בעברית "עודד". הוריו נפטרו בגיל צעיר, ומגיל צעיר התחנך במוסדות דת נוצריים. בגיל 18 הוא הפך לכומר והיה אחראי על מספר מנזרים.
בשנת 406 הגיע לארץ ישראל, והצטרף ללאורה של פרן, אותה ייסד חריטון בקרבת עין פרת שבוואדי קלט. אותימיוס נחשב לבן הדור השני של נזירי המדבר.

לאחר חמש שנים ייסד יחד עם חברו תיאוקטיסטוס קוינוביון בנחל אוג (ואדי מוכליכ), ומכיוון שאותימיוס העדיף את ההתבודדות - הניח לחברו לקרוא למנזר על שמו - "תיאוקטיסטוס", וכן להיות אב המנזר.

הוא ייסד קפלה במצדה, וכן מנזר שיתופי באזור מדבר זיף.

בשנת 428 ייסד את הלאורה הקרויה על שמו - "מנזר אותימיוס" (חאן אל-אחמר, כיום במרכז מישור אדומים, אזור התעשייה של מעלה אדומים). היא הפכה לקוינוביון רק בשנת 482, לאחר מותו. הוא נקבר בקפלה שהוקמה לכבודו במרכז המתחם, ועל אף השינויים שחלו במנזר במהלך השנים שחלפו - הקפלה עדיין נמצאת במרכז המנזר. את המערה שקדמה למנזר אפשר למצוא היום מדרום לשדרה היורדת משכונת נופי סלע במעלה אדומים לכביש ירושלים-יריחו.
אותימיוס היה מנהיג דתי לנזירים ולנוצרים באזורים שבהם פעל, ופעל כמיסיונר לנצר פגנים ויהודים. הוא היה מעורב רבות בסכסוכים הראשונים של הנצרות על אחדות האל ותורת טבעו הדואלי של האל, והייתה לו השפעה אפילו על אודוקיה, אשתו של הקיסר תיאודוסיוס השני. כמנהיג דתי הוא קבע חלק גדול מן התקנות שבעל פה שהיו נהוגות במנזרים השונים, תקנות מחייבות שהועלו על הכתב שנים מאוחר יותר. בין היתר הנהיג את תענית 40 הימים, שבהם נהג לצאת אל המדבר להתבודדות ותפילה. רבים מתלמידיו הפכו לבעלי מעמד רם בממסד הכנסייתי של תקופתו. אחד מתלמידיו הבולטים ביותר היה סבאס. הוא היה נערץ כבר בחייו, ועולי רגל רבים באו אליו לקבל ברכה. לאחר מותו הפכה הקפלה שבה נקבר למקום פולחן, וניסים רבים נקשרו לקברו ולדמותו הנמוכה, כמעט גמדית. רבים טענו שדמותו התגלתה להם בחיזיון לאחר ששהו בקרבת הקבר.

כשני דורות לאחר מותו, כתב קירילוס מסקיתופוליס את הביוגרפיה של אותימיוס.

הכנסייה הכריזה עליו כקדוש ויומו הוא ה-20 בינואר.

==ראו גם==
*נזורה במדבר יהודה

==לקריאה נוספת==
* לאה די סגני, מבוא ותרגום, קירילוס מסקיתופוליס, חיי נזירים ממדבר יהודה, יד בן-צבי, 2005.
* יזהר הירשפלד, המדבר של העיר הקדושה - מנזרי מדבר יהודה בתקופה הביזאנטית. יד בן-צבי, 2002.

==קישורים חיצוניים==

* 

==הערות שוליים==

קטגוריה:נזירים נוצרים בארץ ישראל
קטגוריה:קדושים נוצרים
קטגוריה:התקופה הביזנטית בארץ ישראל
קטגוריה:ילידי 377
קטגוריה:נפטרים ב-473
ביצות פריפיאט

פריפיאט]]
[[איוואן שישקין, "ביצות פולסיה", 1890]]
ביצות פְּרִיפְּיַאט (בבלארוסית: Прыпяцкія балоты; מכונות גם ביצות פינסק או ביצות פּוֹלֶסְיה) הן שטח גדול של אדמה ביצתית המשתרע לאורך נהר פריפיאט באזור דרום בלארוס וצפון-מערב אוקראינה. זהו אזור הביצות הגדול באירופה: שטחן של הביצות כ-98,400 קמ"ר, והן משתרעות לאורך 480 ק"מ ממערב למזרח ו-225 ק"מ מצפון לדרום.

ביולי ואוגוסט 1941 ערכו כוחות גרמניה הנאצית את "מבצע ביצות פריפיאט" במסגרתו ניסו לרצוח את יהודי האזור באמצעות הובלתם אל תוך הביצות על מנת לגרום לטביעתם. ניסיון ההטבעה לא נחל הצלחה בשל רדידותן של הביצות, ולכן בסופו של דבר נרצחו היהודים בבורות ירי.

==קישורים חיצוניים==
* 
* 

קטגוריה:קצרמר גאוגרפיה של אוקראינה
קטגוריה:ביצות באירופה
קטגוריה:בלארוס: גאוגרפיה
קטגוריה:אוקראינה: גאוגרפיה
קטגוריה:גבול אוקראינה–בלארוס
קטגוריה:פינסק
מגניטוגורסק

מגניטוגורסק (ברוסית: Магнитогóрск) היא עיר ברוסיה על נהר אורל ובהתאם לכך היא שוכנת בחלקה באירופה ובחלקה באסיה. אוכלוסיית העיר מונה כ-409,255 תושבים (2023). 

גאוגרפית, העיר שוכנת במערב סיביר, בדרום הרי האורל. העיר נוסדה ב-1929 בעקבות החלטה על הקמת מפעלי פלדה מגניטוגורסק כחלק מתיעוש המדינה במסגרת תוכנית החומש הראשון. היא יושבה ב-1931. ברזל (ועוד מחצבים אחרים) היו נחוצים לתעשייה הסובייטית המתפתחת, ולכן הוחלט לפתח את האזור שהיה עשיר במרבצי ברזל. בין מתכנני העיר היה האדריכל הגרמני ארנסט מאי. בעיר שוכן כיום קומפלקס תעשייתי מן הגדולים בעולם לייצור ברזל ופלדה. העיר מילאה תפקיד חשוב בניצחונה של ברית המועצות במלחמת העולם השנייה - מחצית מהטנקים של הצבא הסובייטי יוצרו בעיר זו.

==חינוך ותרבות==
בעיר שוכנות שתי אוניברסיטאות: אוניברסיטת מגניטוגורסק, האוניברסיטה הטכנית של מגניטוגורסק וקונסרבטוריון. ישנם גם תיאטרון בובות, תיאטרון דרמה ובית אופרה ובלט.

==ספורט==
מועדון הספורט המפורסם ביותר של העיר הוא מטאלורג מגניטוגורסק - מועדון הוקי קרח הנחשב לאחד הטובים ברוסיה ובמזרח אירופה, לאחר שהעפיל לגמר ליגת האלופות האירופית בהוקי קרח, ב-2007.

== ערים תאומות ==

* 
* 
* 
* 
* 

== קישורים חיצוניים == 

* 
* 

*
קטגוריה:מחוז צ'ליאבינסק: ערים
קטגוריה:יישובים שהוקמו ב-1929
אורל (נהר)

אוּרָל (מרוסית: Урал; בקזחית: Жайық, זַ'איֶק; בבשקירית: Яйыҡ, יַאיֶק) הוא נהר ארוך הזורם ברוסיה וקזחסטן. מוצאו בדרום הרי אורל ומסתיים בים הכספי. אורכו כ-2,428 ק"מ, והוא הנהר השלישי הכי ארוך באירופה לאחר נהרות הוולגה והדנובה. משמש מקור דיג ועורק תחבורתי חשוב. עם הערים החשובות שעל הנהר נמנות מגניטוגורסק, אורסק ואורנבורג. הנהר אורל נחשב לגבול בין אסיה ואירופה.

הנהר ידוע עוד מימי יוון העתיקה והוזכר ביצירות של תלמי.

==קישורים חיצוניים==

* 

קטגוריה:קצרמר גאוגרפיה של קזחסטן
קטגוריה:רוסיה: נהרות
קטגוריה:נהרות גבול
קטגוריה:מחוז צ'ליאבינסק: גאוגרפיה
קטגוריה:בשקורטוסטן: גאוגרפיה
קטגוריה:קזחסטן: גאוגרפיה
קטגוריה:מחוז אורנבורג
דון (נהר)

נהר הדוֹן (ברוסית: Дон) הוא הנהר החמישי באורכו באירופה ואחד הנהרות הארוכים והחשובים ברוסיה. מוצאו בעיר נובומוסקובסק שבמחוז טולה ומסתיים בים אזוב. אורכו כ-1,950 קילומטר. העיר החשובה ביותר הנמצאת לאורכו היא רוסטוב על הדון. בנקודה המזרחית שלו נהר הדון קרוב לנהר הוולגה ותעלת הוולגה-דון מחברת ביניהם והיא מעבר חשוב לסחורות.

==היסטוריה==
בעת העתיקה, נהר הדון נחשב לגבול בין אירופה לאסיה. בספר היובלים הוא נזכר גם כן כחלק מהגבול שבין חלקותיהם של בני נח, כאשר חלקתו של יפת מצפון וחלקתו של שם מדרום. בתקופת הסקיתים הנהר נודע ביוונית בשם טאנה (Tanaïs) ומאז משמש כנתיב מסחר מרכזי.

בנקודתו המזרחית ביותר, נהר הדון מגיע בסמוך לנהר הוולגה, ותעלת הוולגה-דון, באורך של 105 קילומטרים מחברת בין השניים, ויוצרת נתיב שיט מרכזי. המבצר הכוזרי סארכיל שלט על נקודה זו בימי הביניים. אזור זה של הנהר גם היווה מוקד קרב מרכזי במהלך מבצע אורנוס, שהיה אחד מנקודות המפנה במלחמת העולם השנייה. 

משמו של נהר הדון גם נגזר שמם של הקוזאקים של הדון, קוזאקים שהתיישבו בעמק הדרומי והפורה של הנהר במאות ה-16 וה-17. בספרות המודרנית, הנהר מופיע בעבודותיו של מיכאיל שולוחוב, סופר שנולד בחבל ארץ זה, ליד סטאניצה ויושנסקיה (Вёшенская) ברוסיה.

==קישורים חיצוניים==

* 

== הערות שוליים ==

קטגוריה:רוסיה: נהרות
קטגוריה:מחוז טולה
קטגוריה:מחוז רוסטוב
קטגוריה:מחוז וולגוגרד: גאוגרפיה
קטגוריה:מחוז ליפצק
קטגוריה:מחוז וורונז': גאוגרפיה
גביע האתגר של ה-AFC

גביע האתגר של ה-AFC היה טורניר כדורגל שנערך על ידי קונפדרציית הכדורגל של אסיה.

החל משנת 2005, מתפרסם דירוג נבחרות הכדורגל האסיאתיות לפי חלוקה לשלוש קטגוריה: "נבחרות מפותחות (Developed)", "נבחרות מתפתחות (Developing)" ו"נבחרות בצמיחה (Emerging)". הטורניר בעצם מפגיש את כל הקבוצות הנמצאות בקטגוריית "נבחרות בצמיחה" לטורניר שיקבע מי מהן היא הקבוצה הטובה ביותר.

הנבחרות באסיה, נכון לדירוג של שנת 2010 עומד על:
{|width=100%
|- valign="top"
|width=33%|
נבחרות מפותחות (15 במספר)
* אוזבקיסטן
* אוסטרליה
* איראן
* בחריין
* יפן
* כווית
* סוריה
* סין
* עומאן
* עיראק
* ערב הסעודית
* קוריאה הדרומית
* קוריאה הצפונית
* קטר
* תאילנד
|width=33%|
נבחרות מתפתחות (14 במספר)
* איחוד האמירויות הערביות
* אינדונזיה
* הודו
* הונג קונג
* וייטנאם
* טג'יקיסטן
* טורקמניסטן
* ירדן
* לבנון
* מיאנמר
* המלדיביים
* מלזיה
* סינגפור
* תימן
|width=33%|
נבחרות בצמיחה (17 במספר), נבחרות אלו השתתפו בטורניר זה
* אפגניסטן
* בנגלדש
* בהוטן
* ברוניי
* גואם
* הפיליפינים
* הרפובליקה הסינית
* הרשות הפלסטינית
* לאוס
* מונגוליה
* מקאו
* מזרח טימור
* נפאל
* סרי לנקה
* פקיסטן
* קירגיזסטן
* קמבודיה
|}

החלוקה לא כללה את נבחרת אוסטרליה מכיוון שזו עוד לא הספיקה להצטרף לארגון עד החלוקה.

17 נבחרות נבחרו באוגוסט 2005 להשתתף בטורניר. נבחרות מונגוליה, לאוס ומזרח טימור היו אמורות, לפי החלוקה, להשתתף בטורניר אך הן הוחלפו בנבחרת בנגלדש וכן בנבחרת הודו עד גיל 20 ואז מספר המשתתפות בטורניר ירד ל-16 בלבד במקום 17.

בשנת 2014 הטורניר התקיים בפעם האחרונה בגלל הגדלת מספר הנבחרות מ 16 ל 24 בטורניר גביע אסיה בכדורגל 2019.

==תוצאות==
{| border=1 style="font-size:90%;" cellpadding=3 cellspacing=0 width=100%
|- bgcolor=#C1D8FF
!rowspan=2 width=5%|שנה
!rowspan=2 width=10%|מארחת
!width=1% rowspan=35 bgcolor=ffffff|
!colspan=3|גמר
!width=1% rowspan=35 bgcolor=ffffff|
!colspan=3|מקומות 3-4
|- bgcolor=#EFEFEF
!width=15%|זוכה
!width=10%|תוצאה
!width=15%|סגנית
!width=15%|מקום שלישי
!width=10%|תוצאה
!width=15%|מקום רביעי

|- align=center bgcolor=#D0E7FF
|2006<br>פרטים
|בנגלדש
<br>טג'יקיסטן
|4–0
<br>סרי לנקה
|נפאל<br>קירגיזסטן
|לא נערך משחק לבירור המקומות השלישי והרביעי
|

|- align=center bgcolor=#F5FAFF 
|2008<br>פרטים
|הודו
<br>הודו
|4–1
<br>טג'יקסטן
<br>קוריאה הצפונית
|4–0
<br>מיאנמר

|- align=center bgcolor=#D0E7FF
|2010<br>פרטים
|סרי לנקה
<br>קוריאה הצפונית
|1–1
5–3 בפנדלים
<br>טורקמניסטן
<br>טג'יקיסטן
|1–0
<br>מיאנמר

|- align=center bgcolor=#F5FAFF 
|2012<br>פרטים
|נפאל
<br>קוריאה הצפונית
|2–1
<br>טורקמניסטן
<br>הפיליפינים
|4–3
<br>פלסטין

|- align=center bgcolor=#D0E7FF
|2014<br>פרטים
|האיים המלדיביים
<br>פלסטין
|1–0
<br>הפיליפינים
|<br>האיים המלדיביים
|1–1
8–7 בפנדלים
<br>אפגניסטן
|}

==קישורים חיצוניים==

* 

קטגוריה:תחרויות כדורגל לנבחרות לאומיות
קטגוריה:תחרויות כדורגל באסיה
קטגוריה:תחרויות כדורגל לא פעילות
טום (נהר)

הנהר טום (ברוסית: Томь) זורם ברוסיה. אורכו כ-871 ק"מ. מוצאו מצפון להרי אלטאי והוא זורם לתוך נהר האוב.

הערים החשובות שעל הנהר הן טומסק, נובוקוזנצק וקמרובו. כ-25-40% מהמים מקורם בגשמים, 35-55% מהפשרת שלגים, והיתר ממים תת-קרקעיים. מנובמבר עד אפריל הנהר מכוסה קרח.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:רוסיה: נהרות
קטגוריה:מחוז טומסק
קטגוריה:מחוז קמרובו
פלורנס הרדינג

דיוקן רשמי
פלורנס הרדינג (באנגלית: Florence Harding; 15 באוגוסט 1860 – 21 בנובמבר 1924), אשת נשיא ארצות הברית וורן הרדינג, הייתה הגברת הראשונה של ארצות הברית בין השנים 1921–1923.

פלורנס הייתה בתו של עמוס קלינג (Amos Kling), איש עסקים עשיר. פלורנס מייבל נולדה במאריון שבאוהיו בשנת 1860. השכלתה האקדמית הייתה השכלה מוזיקלית שנרכשה בקונסרבטוריון של סינסינטי.

בגיל 19 פלורנס ברחה מהבית ונישאה בסתר לחבר ילדות שלה - הנרי דה וולף (Henry De Wolfe), אולם היסטוריונים לא מוצאים את תעודת נישואיהם ומשערים שהם היו ידועים בציבור בהתאם לחוקי מדינת אוהיו (נישואי משפט מקובל).

דה וולף היה אלכוהוליסט ובזבזן, וזמן קצר לאחר הולדת בנם - מרשל יוג'ין דה וולף, פלורנס עזבה את בעלה ושבה לעיר מאריון. בני הזוג התגרשו בשנת 1886 ופלורנס שבה לשם נעוריה.

פלורנס סירבה לגור בבית הוריה, שכרה חדר עבורה ועבור בנה, והשתכרה באמצעות מתן שיעורי פסנתר לילדי השכונה בה התגוררה. אביה, שהתנגד למגוריה כגרושה, הציעה לה לשוב לגור בביתו, בתמורה לכך שהילד יגדל כבנם של הוריה. בשל קשיי הפרנסה נאלצה פלורנס להסכים להצעה.

אחת מתלמידיה של פלורנס הייתה צ'אריטי הרדינג, אחותו הבכורה של וורן הרדינג שהיה באותה עת הבעלים של עיתון מקומי יומי - מאריון דילי סטאר.

הרדינג החליט להינשא לפלורנס בשל קשריו ועושרו של אביה, והזוג נישא בשנת 1891. לא נולדו להם ילדים, אולם בנה של פלורנס מנישואיה הראשונים נהג להתגורר בביתם מעת לעת.

פלורנס החלה לעבוד במחלקת הפרסום בעיתון שם נחלה הצלחה, בעת שבעלה החל לעשות בפוליטיקה, ובמהרה נבחר לסנטור.

בשנת 1920 היה הרדינג מועמד לנשיאות מטעם המפלגה הרפובליקנית, ואשתו פעלה רבות למען בחירתו.

לאחר בחירתו של בעלה, פתחה פלורנס את הבית הלבן לאירועים ציבוריים, לאחר שהיה סגור לקהל ולא נערכו בו אירועים ציבוריים בשל מחלתו של הנשיא וילסון.

פלורנס הייתה מארחת למופת, ויזמה אירועים רבים כגון מסיבות גן לוותיקי מלחמת העולם הראשונה. במסיבות הפוקר שערך הנשיא בספריית הבית הלבן נהגו בני הזוג לשתות אלכוהול, על אף האיסור של התיקון ה-18 לחוקת ארצות הברית.

פלורנס נסעה עם בעלה במהלך מסעו ברחבי המדינה בקיץ 1923, והייתה לצידו עת נפטר בסן פרנסיסקו שבקליפורניה באוגוסט 1923.

[[קבר הרדינג במריון שבאוהיו, נחשב ליפה מבין קברי הנשיאים בארצות הברית.]]

לאחר מות בעלה, שאפה פלורנס להישאר באחוזת פרנדשיפ - אחוזת חברתה אוולין ולש מקלין, אולם בשל מחלתה שבה למריון שבאוהיו, שם נפטרה בנובמבר 1924 ממחלת הכליות ממנה סבלה.

פלורנס הרדינג נקברה בקבר זמני, לצד בעלה, ולאחר השלמת הקמת קבר הרדינג במריון בשנת 1927 הועברו גופות שניהם והוטמנו באנדרטה.

==קישורים חיצוניים==

* [https://www.whitehouse.gov/about-the-white-house/first-ladies/florence-kling-harding/ ביוגרפיה] באתר הבית הלבן.
* [http://www.firstladies.org/biographies/firstladies.aspx?biography=30 ביוגרפיה באתר הספרייה של הגברות הראשונות]
* 
* 

קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:הגברות הראשונות של ארצות הברית
קטגוריה:וורן הרדינג

קטגוריה:אמריקאיות שנולדו ב-1860
קטגוריה:אמריקאים שנולדו ב-1860
קטגוריה:אמריקאיות שנפטרו ב-1924
קטגוריה:אמריקאים שנפטרו ב-1924
שחמט בהתכתבות

שחמט בהתכתבות הוא שחמט המשוחק על ידי התכתבות בין שחקנים מרוחקים, בדרך כלל על פני תקופה ממושכת. בעבר היה כל שחקן בתורו שולח בדואר את המהלך הבא במשחק ליריבו. כיום נפוץ יותר השימוש בדואר אלקטרוני או בשרת משחק ייעודי, אך ידוע גם על משחקים ששוחקו בפקס ואפילו באמצעות יוני דואר<ref></ref>.

ההבדל המהותי בין המשחק הסטנדרטי, המשוחק על ידי שניים היישובים ליד אותו לוח (ממשי או וירטואלי), למשחק בהתכתבות, הוא הזמן המוקצב לכל מהלך או למשחק כולו. שני יריבים המשחקים בתחרות משני עברי הלוח יסיימו על פי רוב את משחקם לאחר מספר שעות בודדות. אולם משחק בהתכתבות יאפשר לכל צד לשחק מהלך בודד בזמן של שעות עד ימים. מאחר שגם לדואר לוקח זמן מה להגיע ליעדו, משחק באורך סביר של 40–50 מהלכים לכל צד, עשוי היה בעידן שלפני המחשב והטלפון לארוך שנים. גם בעידן האינטרנט אורך משחק טיפוסי כשנה או שנתיים.

כללי המשחק מקציבים בדרך כלל בין 30 ל-60 יום לעשרה מהלכים. על פי רוב מותר לשחקנים להיוועץ בתוכנות מחשב, ספרים ובסיסי נתונים במהלך המשחק, בניגוד גמור לכללים הנהוגים בשחמט רגיל. כל שחקן רשאי לשחק יותר ממשחק אחד במקביל ולעיתים קרובות מנהלים שחקנים מומחים עשרות משחקים בו זמנית נגד יריבים שונים.

עקב כללים מיוחדים אלה קיים שוני עמוק בין הכישורים הדרושים משחקן בשחמט בהתכתבות לבין אלו של שחקן השחמט הרגיל; ורשימת אלופי העולם בהתכתבות כמעט זרה לרשימת האלופים בשחמט הרגיל. בין השחקנים המעטים שהצטיינו בשני סוגי המשחק ניתן למנות את פאול קרס האסטוני (שככל הנראה הרבה לשחק בהתכתבות בהיעדר יריבים ראויים בקרבתו), ואת אלופי העולם אלכסנדר אלכין ומקס אויבה. בימינו בולט רב אמן אולף אנדרסון בהצטיינותו בשני סוגי השחמט.

ארוס ריצ'ו הוא שחקן מצליח בשחמט בהתכתבות ובשחמט מתקדם.

השחמטאית הישראלית לובה קריסטול היא רב אמן בינלאומי בשחמט בהתכתבות, וזכתה פעמיים באליפות העולם בשחמט בהתכתבות , באליפות השלישית בין השנים 1984-1978 ובאליפות החמישית בין השנים 1998-1993.

הטבלה מטה מציגה את בכירי השחמטאים בכתב של ישראל. מקור הנתונים הוא אתר ICCF.

==ראו גם==
* אדוארד דיקהוף

==קישורים חיצוניים==

* 
* [http://www.iccf.com ההתאחדות הבינלאומית לשחמט בהתכתבות]
* [http://www.ichess.co.il/cchess.html שחמט בהתכתבות באתר השחמט הישראלי]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שחמט בהתכתבות
ועכשיו למשהו שונה לגמרי

ועכשיו למשהו שונה לגמרי (באנגלית: And Now for Something Completely Different) הוא סרטם הראשון של חבורת מונטי פייתון שיצא לאקרנים בשנת 1971.
== הפקה ==
הסרט הוא אוסף של מיטב המערכונים מתוך שתי העונות הראשונות של סדרת הטלוויזיה המצליחה "הקרקס המעופף של מונטי פייתון". המשפט "ועכשיו למשהו שונה לגמרי" הוא משפט מפתח שהופיע בסדרה כמה פעמים כמו גם במהלך הסרט בקטעי קישור בין מערכונים. בקטעי קישור אלו הופיע ג'ון קליז כקריין של ה-BBC, לפעמים מאחורי ומעל לשולחן משרדי ובדרך כלל באמצע הטבע, כאשר הוא מכריז על המעבר. בסרט הוא אומר משפט זה פעם אחת כאשר הוא משופד על מוט מעל מדורה ופעם נוספת כאשר הוא לובש ביקיני ורוד. המשפט נוצר כתוצאה לדרישת הגוף המשדר לקונספט הייחודי של הסדרה והחלטת החבורה שהקונספט יהיה "אין קונספט", כלומר שלכל מערכון יהיה "קונספט" אחר. המשפט נשאר בזיכרון האומה הבריטית כמזוהה עם החבורה ואף זכה לשימוש של מרגרט תאצ'ר בנאום המפורסם שלה בפרלמנט הבריטי שהיווה פרודיה על מערכון התוכי המת, שמפלגת לייבור היריבה הוצגה בדמותו.

הסרט כולל 90 דקות של מערכונים רצופים המקושרים בדרך כלל ביניהם בצורות שונות כדי לשמור על הרציפות ועל הקצב של הסרט. בין המערכונים מופיעים גם קטעי אנימציה בהפקתו של טרי גיליאם שמשמשים קטעי קישור ומהווים קטעים קומיים מוצלחים בפני עצמם. סוג רצף מיוחד זה, המאופיין באיגיון (nonsense) קיצוני והתקיים במידה רבה גם ב"קרקס המעופף", הוא החידוש העיקרי של מונטי פייתון ותרומתם המקורית להתפתחות ז'אנר הקומדיה.

את הסרט ביים איאן מקנוטון ואת התסריט כתבו כל ששת חברי מונטי פייתון: אריק איידל, טרי ג'ונס, טרי גיליאם, מייקל פאלין, גרהאם צ'אפמן וג'ון קליז. כל השישה שיחקו בסרט יחד עם קרול קליבלנד (שותפה במערכונים רבים בקרקס המעופף), קוני בות' (ששיחקה עם בעלה, ג'ון קליז, בסדרה המלון של פולטי) והשחקנית לזלי ג'אד.

הסרט לא נחל הצלחה גדולה בקולנוע ביחס לסרטי מונטי פייתון המאוחרים יותר, בעיקר מפני שלא סיפק חומר חדש.

==קישורים חיצוניים==

קטגוריה:סרטי 1971
קטגוריה:מונטי פייתון
קטגוריה:סרטי קומדיה בריטיים
קטגוריה:סרטי מונטי פייתון
אלקנטרה

אלקנטרה (בפורטוגזית Alcântara) היא עיר בברזיל במדינת מרניאו. בעיר אוכלוסייה של 22,000 נפשות, והיא מרוחקת 30 ק"מ מסאו לואיס, עיר הבירה של מרניאו.

== היסטוריה ==
העיר הוקמה על ידי חוקרים צרפתיים במאה ה-16 ונכבשה מאוחר יותר על ידי הפורטוגזים, אשר השתמשו בכפר הקטן כתחנה בדרך לכיבוש סאו לואיס מידי ההולנדים ב-1646.

העיר מוכרזת על ידי הממשל הברזילאי כמורשת היסטורית לאומית. כלכלת העיר מבוססת בעיקר על תיירות ודייג.

סוכנות החלל הברזילאית מתחזקת את מרכז החלל אלקנטרה. ב-22 באוגוסט 2003, התרחשה תאונה כאשר הרקטה VLS-1 התפוצצה ו-21 טכנאים ברזילאים נהרגו.

==קישורים חיצוניים==

* 
* 

קטגוריה:ברזיל: ערים
קטגוריה:ברזיל: ערי חוף
קטגוריה:מרניאו
רוז ויליאמס

רוג'ר אלן פיינטר (אנגלית: Roger Alan Painter; 6 בנובמבר 1963 - 1 באפריל 1998), שנודע בשם הבמה רוז ויליאמס, היה אמן מוזיקה ומפיק בתחום הדת' רוק והרוק הגותי. רוז הקים מספר להקות, ונחשב כחלוץ בתחום הדת' רוק.

== חייו ==
רוז נולד בפומונה, קליפורניה, למשפחה בפטיסטית דרומית אדוקה. בילדותו הושפע מאמנים כמו דייוויד בואי, טי רקס, אליס קופר, איגי פופ וניו יורק דולס. כנער, בשנות השבעים המאוחרות, הוא נמשך לתחום הפאנק רוק.

בגיל 16 החל לנגן בלהקות רוק שונות. את שם הבמה "רוז ויליאמס" בחר על שם מצבה שאהב בבית קברות.

ויליאמס התפרסם בעיקר בשל כתיבת שירים והקמת הלהקה "Christian Death".

ויליאמס היה נשוי לזמרת אווה אורטיז (הידועה בכינוי "Eva O"), שגם הייתה שותפתו ללהקה מאוחרת שלו, "פרויקט הצל". לזוג לא היו ילדים.

בגיל 34 נמצא ויליאמס על ידי חברו ושותפו לדירה, כשהוא תלוי בדירתם בדרום הוליווד.

== דיסקוגרפיה כאמן סולו ==
<div style="direction: ltr;">
*Every King a Bastard Son (Cleopatra) 1992
*The Whorse's Mouth (Hollows Hill Sound Recordings) 1996
*Live In Berlin (Hollows Hill Sound Recordings) 2000
*Accept The Gift of Sin (live album) (Hollows Hill Sound Recordings) 2003
*Flowers on Projekt’s A Dark Cabaret compilation album 2005
</div>

==קישורים חיצוניים==
* 

* 

קטגוריה:מוזיקאים אמריקאים
קטגוריה:מתאבדים: מוזיקאים
קטגוריה:מתאבדים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1963
קטגוריה:אמריקאים שנפטרו ב-1998
פנחס קופל

פנחס קופל (15 בינואר 1918 - 5 בנובמבר 1997) היה המפקד הראשון של משמר הגבול, והמפכ"ל ה-3 של משטרת ישראל, בין השנים 1964–1972.

==ביוגרפיה==
קופל נולד בב' בשבט תרע"ח ליוחנן וצילה קופל בעיירה טורק (Turek) שבמרכז פולין. הוא עלה עם הוריו לארץ ישראל בשנת 1924. כבר בגיל 15 התנדב ל"הגנה", שירת בחיל הנוטרים בדרגת רב-סמל במשימות שונות באזור טירת שלום ובאזור ראש פינה, שימש כמפקד במשמר הנע ואף שירת תחת פיקודו של וינגייט. 

סיים את קורס מ"מים הראשון של ההגנה ב-1939, ולאחר פרוץ מלחמת העולם השנייה, בשנת 1941 התנדב לצבא הבריטי ושירת בחזיתות שונות. בשנת 1946 השתחרר בדרגת רב-סמל והצטרף לקואופרטיב התחבורה "דן". הוא המשיך להיות חבר ב"הגנה" ובשנת 1947 הצטרף למנגנון הקבע של "ההגנה" ושימש כמדריך.

במלחמת העצמאות היה מפקד שיירה במבצע נחשון. הוא שירת בחטיבה 7 כסגן מפקד גדוד וכמפקד גדוד ולקח חלק בקרבות לטרון.

קופל השתחרר מצה"ל בשנת 1950, בדרגת רב-סרן ועבר לשירות הביטחון הכללי. הוא שירת כמפקד מטה 10, מחלקת המבצעים המיוחדים. בשנת 1953, עם הקמת משמר הגבול, מונה קופל למפקדו הראשון. 

במאי 1964 קיבל את הפיקוד על משטרת ישראל ושימש בתפקיד המפקח הכללי של משטרת ישראל עד שנת 1972. לאחר סיום שירותו במשטרה, התיישב בכפר בן נון. לאחר פרישתו מן המשטרה הוא שימש כיושב ראש ועדת החקירה שהוקמה לבירור נסיבות טבח הספורטאים באולימפיאדת מינכן. כמו כן שימש כנשיא ההתאחדות לכדורגל.

קופל נישא להדסה לבית פליקס ולזוג נולדו שתי בנות - מיכל וענת.

פנחס קופל נפטר בה' בחשוון ה'תשנ"ח ונקבר בחלקת המשטרה בהר הרצל בירושלים.

על שמו נקרא מרכז המורשת וההנצחה של משמר הגבול, בסמוך לקיבוץ ברקאי, ומטה משמר הגבול בלוד.

==קישורים חיצוניים==

קברו של פנחס קופל בהר הרצל
פנחס קופל בביקור בלוד, שנות ה־50
* 
* [http://www.police.gov.il/history/fullArticleText.aspx?aid=631 פנחס קופל - המפכ"ל השלישי] באתר משטרת ישראל

קטגוריה:רבי-סרנים בצה"ל
קטגוריה:ישראלים ילידי פולין
קטגוריה:אנשי העלייה הרביעית
קטגוריה:כפר בן נון: אישים
קטגוריה:אנשי השב"כ
קטגוריה:לוחמי ההגנה
קטגוריה:מתנדבי היישוב לצבא הבריטי
קטגוריה:מפקדי גדודים במלחמת העצמאות
קטגוריה:מפכ"לי משטרת ישראל
קטגוריה:מפקדי משמר הגבול
קטגוריה:אישים הקבורים בחלקת המשטרה בהר הרצל
קטגוריה:ישראלים שנולדו ב-1918
קטגוריה:ישראלים שנפטרו ב-1997
קטגוריה:חיילי חטיבה 7 במלחמת העצמאות